Document ID: 31994R0852

Ir-Regolament tal-Kummissjoni (KEE) Nru 852/94
tal-15 ta' April 1994
li jemenda r-Regolament (KEE) Nru 890/78 li jistipula regoli dettaljati għaċ-ċertifikazzjoni tal-hops
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1696/71 tas-26 ta' Lulju 1971 dwar l-organizzazzjoni komuni tas-suq fil-hops [1], kif l-aħħar emendat bir-Regolament (KEE) Nru 3124/92 [2], u b'mod partikolari Artikolu 2(5) tiegħu
Billi Artikolu 8(1) u (2) tar-Regolament tal-Kunsill (KEE) Nru 1784/77 tad-19 ta' Lulju 1977 dwar iċ-ċertifikazzjoni tal-hops [3], kif l-aħħar emendat bir-Regolament (KEE) Nru 1987/93 [4], jiddefinixxi l-kondizzjonijiet li bihom il-hops jista' jitħallat dwar il-prodotti fiċ-ċirkolazzjoni; billi, iżda, it-taħlit magħmul fil-birrerija għall-użu stess tal-birrerija mhux kopert b'dik ir-regola għaliex dawk il-prodotti m'humiex fiċ-ċirkolazzjoni; billi, wkoll, ma ngħatatx deroga bis-saħħa ta' Artikolu 1(1)(e) tar-Regolament (KEE) Nru 1784/77, li jeskludi mill-proċedura taċ-ċertifikazzjoni obbligatorja biex ma jxekkilx indebitament il-libertà ta' azzjoni ta' dawk li jagħmlu l-birra fin-negozju tagħhom; billi, biex jiġi evitat li l-prodotti akkwistati mit-taħlit tal-hops milli jidħlu fis-suq, għandha tidher dik il-projbizzjoni fuq il-pakki ta' dawk il-prodotti u d-dokumenti li jakkumpanjawhom;
Billi, għalhekk, ir-Regolament tal-Kummissjoni (KEE) Nru 890/78 [5], kif l-aħħar emendat bir-Regolament (KEE) Nru 2928/93 [6], għandu jiġi emendat;
Billi l-miżuri li għalihom jipprovdi dan ir-Regolament jaqblu mal-opinjoni tal-Kumitat ta' Ġestjoni tal-Hops,
ADOTTAT DAN IR-REGOLAMENT:
Artikolu 1
Fil-punt (ċ) ta' Artikolu 10 tar-Regolament (KEE) Nru 890/78, it-test li ġej qiegħed b'dan jiżdied:
"Fil-każ ta' taħlit ta'
hops
, l-indikazzjoni addizzjonali li ġejja għandha tiġi inkluża fid-dokument u fuq il-pakkett:
"Taħlit ta' hops għall-użu ta' dak li jkun; ma jistgħax jitqiegħed fis-suq'"."
Artikolu 2
Dan ir-Regolament għandu jidħol fis-seħħ fis-seba' jum li jiġi wara dak li fih jiġi ippubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta' April 1994.

Labels: 3
4
17